Chrishell Stause telur Justin Hartley ekki vilja deila auðæfum sínum með henni . AFP Leikkonan Chrishell Stause telur að peningar hafi eyðilagt hjónaband hennar og leikarans Justin Hartley . Skilnaður þeirra Stause og Hartley hefur verið heldur ruglandi en þau eru mjög ósammála um hvenær þau hættu saman . Hartley sótti um skilnað 22. nóvember síðastliðinn og í þeim pappírum kemur fram að þau hafi hætt saman 8. júlí . Stause heldur því hinsvegar fram að þau hafi verið saman allt fram til 22. nóvember . Fjöldi mynda er til sem staðfestir frásögn Stause en þau mættu á fjölda viðburða saman frá júlí og fram í nóvember . Samkvæmt heimildum TMZ hangir eitthvað á spýtunni hjá Hartley og telur Stause að hann vilji ekki að hún komist í peninga sem hann á . Hartley fer með aðalhlutverk í þáttunum This Is Us sem hafa notið góðs gengis á síðustu árum . Launaseðill hans er því töluvert feitari en Stause . Lögfræðingar Stause hafa nú þegar farið fram á að Hartley greiði henni hluta tekna sinna í kjölfar skilnaðarins .